**Բրայանա Բարբարա-Ջեյն Էվիգան** (անգլ.՝ Briana Barbara-Jane Evigan, հոկտեմբերի 23, 1986(1986-10-23), Լոս Անջելես, Կալիֆոռնիա, ԱՄՆ), ամերիկյան դերասանուհի և պարուհի` առավել հայտնի «Քայլ առաջ 2. Փողոցներ» ֆիլմում խաղացած դերով։

Վաղ տարիներ
-----------

Էվիգանը ծնվել է ԱՄՆ-ի Կալիֆորնիա նահանգի Լոս Անջելես քաղաքում։ Նա Պամելա և Գրեգ էվիգանների երրորդ երեխան է։ Եղբայրը՝ Ջեյսոնը, *After Midnight Project* խմբի երգիչ է, իսկ քույրը՝ Վանեսա Լին, դերասանուհի է։ Բրայանայի ծնողները աշխատում են զվարճությունների ինդուստրիայում։ Հայրը՝ Գրեգ Էվիգանը, պարող է, կոմպոզիտոր, դերասան և երաժիշտ է, իսկ մայրը՝ Պամելա Սերպը, դերասանուհի, մոդել ու պարուհի։ Ծնողները աչալրջորեն հետևում են իրենց կրտսեր դստեր յուրաքանչյուր քայլին։ Բրայանան պրոֆեսիոնալ պարուհի և պարուսույց է։ Դպրոցական տարիներին զբաղվել է պարով հեռուստատեսությունում հայտնի փորձառու մասնագետ և պարուսույց Շեյն Սփարքսի գլխավորությամբ։ Պարել է տարբեր աստղերի համերգներին։ Քեմփնբել Հոլ միջնակարգ դպրոցն ավարտելուց հետո՝ 2004 թվականին, Բրայանան որոշում է ընդունվել Լոս Անջելեսում գտնվող *Valley College*-ը։ Այնտեղ նա դարձել է *Moorish Idol* այլընտրանքային փոփ-ռոք խմբի հիմնադիր, որտեղ վոկալիստ էր և նվագում էր ստեղնաշարային գործիքներ։

Կարիերա
-------

Որպես պրոֆեսիոնալ պարուհի նկարահանվել է Linkin Park-ի, Flo Rida-ի, T-Pain-ի և Էնրիկե Իգլեսիասի տեսահոլովակներում։ «Վախն ինչպես որ կա» հեռուստասերալում, «Ոճային իրեր» և «Something Sweet» ֆիլմերում խաղացել է էպիզոդային դերեր։

2008 թվականին 2006 թվականին «Քայլ առաջ 2. Փողոցներ» պարային-դրամատիկական սիքվել ֆիլմում խաղացել է Էնդի Ուեստի դերը, որը նրան ճանաչում է բերել։ Ֆիլմը նկարահանվել է 2007 թվականի վերջին Բալթիմորում և հեռարձակվել է 2008 թվականի փետրվարի 14-ին։ Ֆիլմը, որը արժանացել է «Rotten Tomatoes»-ի բացասական արձագանքին, ամբողջ աշխարհում վաստակել է 148 424 320 դոլլար։ Էվիգանն ու Ռոբերտ Հոֆմանը 2008 MTV Movie Awards-ին ստացել են մրցանակ «Լավագույն համբույրի» համար։

2009 թվականին նկարահանվել է «Թեմա։ Ես սիրում եմ քեզ» և «Վագրի գերիշխանության տակ» անկախ ֆիլմերում։

Ջեյմս Լաֆերտի և Էդ Վեստվիկի հետ նկարահանվել է «Դոնի Դարկո» և «Ս․ Դարկո» ֆիլմերի սիքվելներում։ Սկզբում ֆիլմը նախատեսված էր կինոթատրոններում ցուցադրելու համար, սակայն հանդիպելով բացասական արձագանքի 2009 թվականի մայիսի 12-ին թողարկվել է միայն DVD տարբերակով։

2009 թվականի ապրիլի 2-ին «Female Star of Tomorrow» անվանակարգում ստացել է «ShoWest» մրցանակը։

Ջեյմի Քինգի և Ալեքսա Վեգայի հետ 2010 թվականին նկարահանվել է 1980 թվականի «Մայրերի օր» ֆիլմի նույնանուն վերամշակման մեջ։

2012 թվականին էկրան է բարձրացել «Սատանայական պարահանդես» ֆիլմը, որտեղ Էվիգանը և Ալեքսա Վեգան կրկին աշխատել են միասին։

2014 թվականին Էվիգանը Էնդի Ուեստի դերով նկարահանվել է «Քայլ առաջ» շարքի հինգերորդ ֆիլմում՝ «Քայլ առաջ։ Ամեն ինչ կամ ոչինչ»։

Անձնական կյանք
--------------

2008-2009 թվականներին հանդիպել է «Wicker» խմբի անդամ Մաքս Նեշի հետ։ 2009 թվականից հանդիպում է Պատրիկ Ֆլյուգերի հետ, որը հայտնի է«Չիկագոյի ոստիկանությունը» հեռուստասերիալում խաղացած Ադամ Ռուզեկի դերով։

Ֆիլմագրություն
--------------

| Տարի | Անվանում | Բնօրինակ անվանում | Դեր |
| --- | --- | --- | --- |
| 2004 | Something Sweet | *Something Sweet* | #1 դերասանուհու երկրպագուհի |
| 2006 | Ոճային իրեր | *Bottoms Up* | #1 աշակերտուհի |
| 2008 | Քայլ առաջ 2. Փողոցներ | *Step Up 2: The Streets* | Էնդի Ուեստ |
| 2008 | Վախն ինչպես որ կա | *Fear Itself* | Հելեն |
| 2009 | Ս․ Դարկո | *S. Darko* | Քորի |
| 2010 | Մայրերի օր | *Mother’s Day* | Անետ Լենգսթոն |
| 2011 | Monster Heroes | *Monster Heroes* | Սվեկտոր Օրլաֆ |
| 2011 | Թեմա։ Ես սիրում եմ քեզ | *Subject: I Love You* | Թիթեռ |
| 2012 | Թաքստոց | *Stash House* | Էմի Նեշ |
| 2012 | Սատանայական պարահանդես | *The Devil's Carnival* | Օրիորդ Մերիվուդ |
| 2014 | Քայլ առաջ։ Ամեն ինչ կամ ոչինչ | *Step Up: All In* | Էնդի Ուեստ |

### Նկարահանումներ տեսահոլովակներում

| Տարի | Անվանում | Ծանուցումներ |
| --- | --- | --- |
| 2003 | «Numb» | Linkin Park խմբի տեսահոլովակ |
| 2007/2008 | «Low» | Flo Rida խմբի տեսահոլովակը T–Pain–ի մասնակցությամբ |
| 2008 | «Push» | Էնրիկե Իգլեսիասի տեսահոլովակը |
| 2008 | «Church» | T–Pain–ի տեսահոլովակը |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Discogs — 2000.
2. ↑  Greg Evigan Biography (1953-)
3. ↑  BD Review: Hurricanes, Tigers and Terror in 'Burning Bright' (Ravenous)
4. ↑  «Briana Evigan Picture 2959833 | Briana Evigan and new boyfriend, actor Patrick John Flueger | Contactmusic». Արխիվացված է օրիգինալից 2011 թ․ հունվարի 18-ին. Վերցված է 2019 թ․ սեպտեմբերի 11-ին.
5. ↑  Twitter / Briana Evigan: Step up 3D tnight at the e

Արտաքին հղումներ
----------------

* Брайана Эвиган (անգլ.) *Internet Movie Database* կայքում

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4837460 · BNF: 158568138 · CONOR: 156228195 · GND: 1011248689 · ISNI: 0000000118858046 · LCCN: no97039489 · NKC: osd2013765662 · NTA: 31308520X · VIAF: 15105806 · WorldCat VIAF: 15105806 |

 |

 |